Oaing

Oaing (omtlich: Aindling) is a Morkt in Bayern im Regiarungsbeziak Schwoom. Dia Oatschaft ligg im Laundkreis Oacha-Fribberg und is da Siiz va da Vawoitungsgmoaschoft Oaing. Es werd do ejt schwabisch, sundan boarisch grejdt.

Ibaregionale Bekaunntheit hoot da Oat duach'n ertlichn Fuaßboivereii TSV Aindling, der wo seit mehra Joo in da viatheakschtn deitschn Liga, da Bayernliga, spüüt. Oo da Oaingama Bodesee is weithii bekaunnt.

 Eadkunde 
Oaing ligg in da Regiou Augschburg. Es existian dia fuigndn Gemarkunga: Oaing, Binnabooch, Gaizhoufa, Hausn, Biicha und Stouzad. Weidane Ortstoia sejn Ornhoufa, Ednhausn, Eisingaschdoof, Näißlooch und Weichaberg.

 Nachbargmoana 
 Affing (Laundkreis Oacha-Fribberg)
 Höiabooch (Laundkreis Oacha-Fribberg)
 Bedaschdoof (Laundkroas Oacha-Fribberg)
 Bejmas (Laundkroas Oacha-Fribberg)
 Reaing (Laundkreis Oacha-Fribberg)
 Diahappn (Laundkreis Augschburg)
 Doadaweis (Laundkreis Oacha-Fribberg)

 Gschichtn 
Dia Entstehung vom Oat is im 6./7. Joohundat ouzumsiedln. Im Joo 1033 schenkt da Kaisa Konrad II. am Freisinga Bischof Egilbert an „Königshof Enilingun“ (Oaing), in da Grofschoft vom Grofn Udalschalk gleng, mit oi Rechtn und dia ibrign Zuaghearigkeitn. De Marktrechtsvaleihung wor 1479. Da Morkt wor Toi vom Rentaumt Minga und vom Laundgricht Oacha vom Kuafiaschtntum Bayern. Oing wor im Besitz va am Morktgricht mit magischtratische Eingrechte. Im Joo 1906 wor da Bau va am Dischtriktkraungahaus, dejs nooch da Schliaßung vom Kreiskraungahaus 1991 in a Seniorenheim umgwandelt worn is.

Ejwounaentwicklung:

Afm Gebiet va da Gmoa sejn 1970 2.954, 1987 no 3.471, am 31. Dezejmba 2005 4.407 und 2014 4.349 Ejwouna zöit woan.

 Politik 
Biagamoaschta is Tomas Zinnecker (CSU/Freie Wählagmoaschaft). Gwöit woan is er im Joo 2002 ois Noochfuiga vom Josef Lentscher (Freie Wählergem. Biagawüün 76).
Dia Gmoasteiaejnauma worn im Joo 1999 umgrechnet 1867 000 €, davou worn dia Gwerbesteiaejnauma (netto) umgrechnet 251 000 €.

 Gmoarot 
Da Gmoarot sejtzt si ausm 1. Biagamoaschta und 15 Gmoarejt zam.

 Stadtaportnerschoftn 
Am 21. Moa 1977 is mit da franzesischn Gmoa Avord a Stadtaportnaschoft gschloussn woan.

 Würtschoft und Infrastruktur 
 Würtschaft mitsaumt Laund- und Foaschtwürtschoft 
Es hoot 1998 im Bereich va da Laund- und Foaschtwürtschaft 63, im Produziarendn Gwerbe 271 und im Bereich Haundl und Vakea 51 sozioivasicherungspflichtig Bschejftigte am Arwatsoat gem. In sunschtige Wirtschaftsbereiche worn am Arwatsoat 256 Lait sozioivasicherungspflichtig beschejftigt. Sozioivasicherungspflichtig Bschejftigte am Wohnoat worns insgsaumt 1436. Im verarwatendn Gwerbe hoots 3 Betriebe, auf'm Bau 11 Betriebe gem. Außadem wors im Joo 1999 99 Bauanhejf mit oana landwirtschaftlich gnutzten Flejchn vo 2070 ha. Davou worn 1589 ha Ockaflejchn und 440 ha Wiesn.

 Büddung 
Im Joo 1999 hom dia fuigndn Ejrichtunga exischtiert:
 Kiinagartn: 100 Kiinagortnblejtz mit 113 Kiina
 Vuiksschuana: 1 mit 27 Lörra und 482 Schuakiina

 Sengswiardikeitn 
mini|Pforrküücha St. Martin
 Pforrküücha St. Martin
 Schlouß Biicha

 Bedaitnde Oaingama 
 Caspar Huberinus, (1500–1583), lutherischa Theologe, Erbaungsschriftstella, Küüchaliadadichta und Reformator
 Heinrich va Hofstätter, (1805–1875), Bischof va Passau
 Peter Moreno (* 4. Jejnna 1965 z'Oaing), Bauchredna und Comedian.

 Beleg 

 Im Netz 


Kategorie:Gemeinde in Bayern
Kategorie:Ort im Landkreis Aichach-Friedberg
Aindling